причина твърденията на страните в това отношение бяха отхвърлени.
 (304)
 В допълнение CCCME заяви отново, че финансовите данни на някои тайландски производители не следва да се използват за определяне на ПОАР и печалбата. По-специално Topy Thailand, Thaisin Metals Industries Co., Ltd. и S.J Screwthai не са произвеждали продукти, сравними с тези на китайските производители, поради което различната насоченост на тези производители към продуктите неизбежно означава, че техните разходи и финансови данни са много различни и не са сравними с тези на включените в извадката китайски производители.
 (305)
 EFDA също така заяви, че Topy Thailand не е произвеждало продукта, предмет на разследването, и поради това следва да бъде изключено. По-специално съгласно уебсайта на дружеството от групата в Япония шайбите, произвеждани от Topy Thailand, са опорни (ограничителни) шайби, които са напълно различни от шайбите, предмет на настоящото разследване. Също така данните на Topy Thailand изглеждат ненадеждни, тъй като консолидираната печалба на Topy Group в годишния отчет за 2020 г. съответства на тази, използвана от Комисията за Topy Thailand.
 (306)
 CCCME заяви, че данните в базата данни на D&B и базата данни Orbis („Orbis“) (71) са напълно ненадеждни като цяло и особено за избраните тайландски производители, тъй като има несъответствия между двете бази данни. CCCME заяви, че данните, включени в тези бази данни, представляват оценки, и счита, че е нецелесъобразно Комисията да разчита на такива оценки, тъй като финансовите данни на частните дружества в Тайланд не са публични и поради това е невъзможно тези бази данни да се основават на действителни числови стойности. CCCME добави, че базата данни на D&B или базата данни Orbis могат да бъдат надеждни само в случаите, когато финансовите отчети са оповестени публично.
 (307)
 По отношение на производителите в Тайланд твърденията, че те не произвеждат продукта, предмет на разследването, не бяха потвърдени при разследването. Както е отбелязано в съображение 244, в продуктовия асортимент на тези дружества има няколко вида скрепителни елементи, които попадат в обхвата на продукта, предмет на разследването. На уебсайта на Topy Thailand (72) също така се вижда, че дружеството произвежда стандартни шайби, които са част от продукта, предмет на разследването, а не само опорни (ограничителни) шайби, както се твърди. Поради това Комисията потвърди, че избраните дружества в Тайланд са свързани пряко или косвено с производството и продажбите на продукта, предмет на разследването, и всички твърдения в това отношение бяха отхвърлени.
 (308)
 Освен това във връзка с твърдението, че данните в базата данни на D&B са ненадеждни, както е посочено в съображенията по-горе, Комисията отбелязва, че консолидираната печалба на Topy Group е резултат от приходите и разходите на групата във връзка със страни извън групата и вътрешногруповите печалби се елиминират на равнището на отчетите на групата. Предвид това сходният размер на печалбата на равнището на едно дружество от групата и на групата като цяло не е нещо необичайно и не потвърждава, че данните за Topy Thailand в базата данни на D&B са ненадеждни. Годишният доклад на Topy Group, представен от EFDA, не дава нова информация по въпроса, тъй като в него са предоставени само консолидирани числови стойности